Actualment l'Àngels Vidal és Responsable de Dades Obertes a la Secretaria de Transparència i Govern Obert.
La seva trajectòria a l'administració ha estat sempre orientada a la gestió del coneixement mitjançant els sistemes d'informació i a la gestió del canvi organitzatiu i cultural que això suposa dintre de les organitzacions.
Sempre ha estat implicada en projectes innovadors i ha treballat per a una administració propera a la ciutadania, especialment mentre va exercir de cap del Servei d'Atenció Ciutadana i Documentació al Departament de Treball.
És Màster en direcció i gestió del coneixement i la informació(Universitat Oberta de Catalunya - UOC), Postgrau en gestió de la innovació i el coneixement a les organitzacions (UOC), i Postgrau en gestió de la informació: recursos, serveis i projectes (UOC).
- Com va sorgir la idea de recórrer a una tècnica d'aquest tipus, una Ideató (modalitat de hackató), per a optimitzar resultats de dades obertes?
La idea s'emmarca dintre de les actuacions del Pla de Govern Obert 2017-2018.
Un dels objectius d'aquest Pla és fomentar la generació de valor social a través de l'ús de dades obertes mitjançant l'organització d'activitats de foment de la utilització de dades públiques.
L'objectiu d'aquestes activitats és trobar solucions innovadores als reptes actuals de l'administració així com promoure l'ús de les dades obertes que ofereix la Generalitat de Catalunya.
Teníem la convicció que les dades obertes són una palanca de canvi i que la participació voluntària de persones externes a l'organització, cadascuna amb els seus interessos i coneixements, afavoriria el trobar solucions novedoses i imaginatives a determinats reptes que ens plantejàvem a l'entorn de la contractació pública.
- Com vàreu fer la convocatòria?
La convocatòria es va fer mitjançant el Portal de Dades Obertes, i se'n va fer difusió per diversos canals, tant internament dintre de la Generalitat com externs, i se'n va fer una nota de premsa.
Es va difondre a través de diversos perfils de Twitter (,,,, ) i altres canals corporatius (Web Govern Obert, Butlletí gencat (núm. 8), Butlletí de contractació (núm. 2), Bloc Innogent, Agenda AOC, Agenda Localret, NovaGob, Catlabs), pàgines especialitzades i llistes de distribució de diverses entitats, entre col·legis professionals, universitats i centres docents, sindicats i patronals, organitzacions socials i activistes, mitjans de comunicació (Vilaweb, Periódico, Vanguardia, Ara, El Crític, El Diario, Público, TV3, Catràdio, Betevé, La Directa...).
- Programadors informàtics (enginyers, desenvolupadors, hackers...), que van aportar els seus coneixements en la viabilitat del desenvolupament d'aplicacions o sistemes de visualització que es van proposar.
- Periodistes de dades, que van aportar idees sobre l'enfocament en els sistemes de difusió.
- Activistes, que van aportin el valor de la concreció de necessitats d'informació perquè la ciutadania tingui dades per fer un seguiment de les polítiques públiques.
- Especialistes en contractació o gestió econòmica en l'administració pública, que van aportar el coneixement sobre les dades que s'havien de tractar.
- Empleats i empleades públics interessats en processos d'innovació en la gestió pública.
- Estudiants universitaris (periodistes, politòlegs, documentalistes, enginyers, gestió pública, etc.).
- Ciutadania en general i, més concretament, persones interessades en dinàmiques participatives.
- Explica'ns els resultats obtinguts de la sessió d'Ideató
Els sis equips de treball multidisciplinaris van treballar durant un dia i mig analitzant els reptes plantejats, ideant propostes per a resoldre'ls i perfilant el disseny i prototipus de noves eines digitals que utilitzin i extreguin valor de les dades obertes de contractació pública.
Millorar la visualització de les dades contractació per a la ciutadania: Com comunicar millor a la ciutadania les dades de contractació pública per fer-les més comprensibles?
Implementar alertes de males pràctiques en la contractació: Com dissenyem un sistema d'alertes (red flags) que, en base a un conjunt de paràmetres rellevants, faci una predetecció dels riscos de males pràctiques en la contractació?
Facilitar que la ciutadania analitzi la contractació: Com facilitem la feina a periodistes de dades, activistes i ciutadania, amb eines que permetin l'anàlisi i exploració de les dades aportant informació de context d'altres conjunts de dades rellevants?
Incrementar l'eficiència en la contractació: Com determinem si les contractacions de les administracions són econòmicament eficients i socialment sostenibles al llarg de tota la vida del contracte, des de la licitació fins a l'execució i el tancament?
Cada equip de treball van presentar la seva proposta a la resta d'equips i davant del jurat:
- Grup 1- Contracktació – Repte 4
Es proposava un sistema que ajudés els responsables del contracte, amb la participació de la ciutadania, a fer un seguiment més eficient de l'execució del contracte.
Aquest grup proposava un sistema per fer més atractives i fàcils les dades de contractació pública, creant una aplicació paral·lela a l'aplicació "Tínder".
Els objectius d'aquesta proposta era trobar l'impacte (cost i benefici) del factor social i mediambiental en el preu del mercat, d'una banda, i, de l'altra, facilitar la verificació de la destinació dels recursos emprats per a la contractació social i ambiental.
La proposta s'adreçava a disposar de la informació de la contractació en el seu context i territori, poder valorar la utilitat de la contractació pública, conèixer la preocupació de la ciutadania i donar respostes als seus dubtes i mostrar una cara amable, eficaç i moderna de l'administració, amb l'objectiu de recuperar la confiança de la ciutadania.
Es va plantejar un ecosistema digital que, mitjançant el tractament massiu i dinàmic de dades obertes, apoderés la ciutadania i permetés la detecció i denúncia de males pràctiques.
Aquest grup va plantejar l'elaboració d'una app proactiva, senzilla i atractiva per informar la ciutadania sobre les contractacions públiques realitzades al seu voltant.
- Quin clima i quines dinàmiques es varen establir entre els participants?
Entre els participants es va crear un bon clima de treball des del primer moment, la necessitat d'obtenir resultats en un termini breu de temps i la diversitat de procedència facilita un clima de compartició de coneixement i d'identificació amb el grup molt ràpidament.
El fet que calgui una ràpida immersió i obliga necessàriament a posar-se en el lloc de cada integrant del grup i crea un clima d'empatia que facilita molt la bona entesa.
Al mateix temps, aquest clima de bona entesa i empatia permet treballar còmodament de manera col·laborativa, perquè molt aviat s'entén que el coneixement col·lectiu i l'intercanvi d'idees és essencial per augmentar el valor de les idees que es puguin proposar.
Finalment, l'experimentació del procés estimula un entorn creatiu i una valoració mútua de les persones que formen part de l'equip.
- Que destacaries dels resultats aportats pels participants respecte el repte plantejat?
En destacaria la qualitat de totes les idees plantejades, que va ser molt alta, la implicació de tots els grups i la voluntat d'aportar idees innovadores, com també l'encert en proposar solucions realment útils i ajustades als reptes que es plantejaven.